b'\n_START_ARTICLE_\nArhiducesa Renata de Austria\n_START_SECTION_\nBiografie\n_START_PARAGRAPH_\nAmbii ei p\xc4\x83rin\xc8\x9bi erau rude apropiate ale \xc3\xaemp\xc4\x83ratului Franz Joseph. Tat\xc4\x83l Renatei a fost nepot al arhiducelui Karl de Austria care a condus armata austriac\xc4\x83 \xc3\xaempotriva lui Napoleon Bonaparte. Tat\xc4\x83l ei era fratele reginei Maria Cristina a Spaniei. Mama Renatei a fost nepoata lui Leopold al II-lea, ultimul Mare Duce de Toscana. Tot pe linie matern\xc4\x83 era str\xc4\x83nepoata regelui Ferdinand al II-lea al Celor Dou\xc4\x83 Sicilii._NEWLINE_Arhiducesa Renata a fost educat\xc4\x83 de profesori particulari; educa\xc8\x9bia ei a avut un accent special pe limbi str\xc4\x83ine \xc8\x99i a \xc3\xaenv\xc4\x83\xc8\x9bat german\xc4\x83, italian\xc4\x83, englez\xc4\x83 \xc8\x99i francez\xc4\x83 iar din din 1895 \xc8\x99i polonez\xc4\x83._NEWLINE_Tat\xc4\x83l ei a urmat o carier\xc4\x83 \xc3\xaen marina austriac\xc4\x83 \xc8\x99i Renata a petrecut anii de formare \xc3\xaen primul r\xc3\xa2nd \xc3\xaen Istria \xc3\xaen portul din Adriatic\xc4\x83 Pula. Tat\xc4\x83l ei a fost foarte bogat \xc8\x99i familia de\xc8\x9binea o re\xc8\x99edin\xc8\x9b\xc4\x83 de iarn\xc4\x83 \xc3\xaen insula Losinj din Marea Adriatic\xc4\x83, un palat la Viena \xc8\x99i \xc3\xaen 1895 tat\xc4\x83l ei a mo\xc8\x99tenit de la Arhiducele Albert vaste propriet\xc4\x83\xc8\x9bi \xc3\xaen Gali\xc8\x9bia. Din 1907 re\xc8\x99edin\xc8\x9ba familiei a fost \xc3\xaen principal castelul Zywiec \xc3\xaen Gali\xc8\x9bia de vest.\n_START_SECTION_\nC\xc4\x83s\xc4\x83torie\n_START_PARAGRAPH_\nArhiducele Karl Stephen \xc8\x99i-a centrat ambi\xc8\x9biile \xc3\xaen crearea unei filiale poloneze a casei de Habsburg. El i-a \xc3\xaencurajat pe to\xc8\x9bi copiii lui s\xc4\x83 devin\xc4\x83 polonezi \xc8\x99i arhiducesa Renata a sf\xc3\xa2r\xc8\x99it c\xc4\x83s\xc4\x83torindu-se cu unul dintre cei mai boga\xc8\x9bi proprietari de terenuri din Polonia, prin\xc8\x9bul Jerome Radziwill. Logodna lor a fost anun\xc8\x9bat\xc4\x83 \xc3\xaen septembrie 1908. Radziwill era una dintre cele mai distinse familii din Polonia dar din moment ce el nu apar\xc8\x9binea unei familii conduc\xc4\x83toare Renata a trebuit s\xc4\x83 renun\xc8\x9be la toate titlurile sale. Ei au semnat un acord prenup\xc8\x9bial de separarea a propriet\xc4\x83\xc8\x9bilor. Nunta a avut loc la 15 ianuarie 1909, \xc3\xaen capela de la castel Zywic._NEWLINE_Cuplul a avut \xc8\x99ase copii \xc8\x99i a tr\xc4\x83it la castelul Balice, una dintre mo\xc8\x99iile familiei Radziwill. Fiul ei cel mare, Dominic, s-a c\xc4\x83s\xc4\x83torit cu Prin\xc8\x9besa Eug\xc3\xa9nie a Greciei \xc8\x99i Danemarcei \xc3\xaen 1938. Dup\xc4\x83 \xc3\xaenfr\xc3\xa2ngerea \xc8\x99i dizolvarea Imperiului austriac \xc3\xaen urma Primului R\xc4\x83zboi Mondial, destinul familiei sale a fost chiar mai str\xc3\xa2ns legat de Polonia. Arhiducesa Renata a tr\xc4\x83it la Castelul Balice din Polonia, unde a murit la 16 mai 1935. So\xc8\x9bul ei i-a supravie\xc8\x9buit timp de zece ani \xc8\x99i s-a rec\xc4\x83s\xc4\x83torit. Spre sf\xc3\xa2r\xc8\x99itul celui de-Al Doilea R\xc4\x83zboi Mondial prin\xc8\x9bul Jerome a fost capturat de trupele ruse \xc8\x99i dus \xc3\xaen spatele Cortinei de Fier. El a murit \xc3\xaentr-un lag\xc4\x83r de concentrare \xc3\xaen mai 1945. Propriet\xc4\x83\xc8\x9bile Radziwill au fost toate pierdute.'